Corea comptarà amb una zona de jocs saludables per a gent gran al parc Joan Fuster
19 desembre 2018

## Corea comptarà amb una zona de jocs saludables per a gent gran al parc Joan Fuster19 desembre 2018Última actualització: 14 juliol 2025

![](../gestion/img/_AO_5785-copia.jpg)  
  

El president de la Junta de Districte de Corea, **Jose Manuel Prieto**, ha comparegut aquest matí en roda de premsa per informar que ja s'ha iniciat el procés de licitació per a la instal·lació d'una zona de jocs saludables per a gent gran al parc Joan Fuster.  
  
Prieto ha destacat que "_aquesta mateixa setmana ja vam comparéixer en roda de premsa per informar del nou pàrquing de Corea i hui ho fem per parlar d'una altra bona notícia per a la barriada i la ciutat com és la instal·lació d'una zona de jocs saludables en una zona que és molt transitada per tots aquells que van a fer esport o a caminar_".  
  
El president de la Junta de Districte ha informat que aquesta iniciativa va ser la més votada dins dels pressupostos participatius i que ja ha començat el procés de licitació, que té com a data final el mes de gener, de manera que s'espera que puga estar en funcionament al mes de març.  
La iniciativa té un preu de licitació de 42.289 € IVA inclòs i permetrà la instal·lació de 16 aparells destinats a l'exercici i especialment adaptats per a la gent gran.  
  
La zona de jocs s'instal·larà sense reduir l'espai enjardinat del parc. "E_l que hem pretés és adaptar un espai de vianants, traslladant la font i els bancs existents uns metres perquè tot es complemente_".

[Twittear](https://twitter.com/share)